text: Et lors a Clarmondine prise
   PageV01P161
   Moult doucement, et l'a assise
   Sor le chevalet tout errant.
   Cléomadès sist par devant.
   Pour faire le cheval aler
   Le couvenoit devant ester.
   Car, se amender le pouist,
   La pucele devant meïst ;
   Mais, pour le cheval adrecier,
   Le couvint devant chevauchier.
   De touaille très deliie
   Fu la damoisele liie
   Sor le cheval, si très adroit
   Que ele verser ne povoit.
   Se ele bien vousist cheöir,
   N'en eüst ele le povoir.
  